
Προς: τα μέλη του Συλλόγου, ΔΟΕ, Συλλόγους Εκπ/κών  Π.Ε.,  στην Διεύθυνση Α’ Αθήνας, συντονιστές σχολικής και προσχολικής αγωγής της περιοχής μας

Θέμα: Πρωτοφανείς παρανομίες στην Διεύθυνση ΠΕ Α' Αθήνας, το ΠΥΣΠΕ τοποθέτησε νεοδιόριστες/ους ΠΕ70 για να καλύψουν κενά παράλληλης στήριξης
Οι παρανομίες συνεχίζονται στην Α' διεύθυνση. Το ΠΥΣΠΕ τοποθέτησε νεοδιόριστες/ους ΠΕ70 σε ΔΣ με την οδηγία προς τις/τους διευθύντριες/ες να καλύψουν κενά παράλληλης στήριξης. 
Το καταγγέλλουμε και προειδοποιούμε! Κάθε προσπάθεια κάλυψης κενών παράλληλης στήριξης με άλλα ΠΕ είναι παράνομη.
Καλούμε: 

1. Τα μέλη του ΠΥΣΠΕ να εξηγήσουν αν ψήφισαν τοποθετήσεις νεοδιόριστων ΠΕ70 για κάλυψη κενών παράλληλης στήριξης.

2. Τη διευθύντρια εκπαίδευσης και την υπεύθυνη εκπαιδευτικών θεμάτων να σταματήσουν να παρανομούν και να αποσύρουν κάθε τέτοια προφορική οδηγία.

Καλούμε τις/τους νεοδιόριστες/ους κι οποιαδήποτε άλλο/η εκπαιδευτικό που δεν έχει προσληφθεί από τους πίνακες για παράλληλη στήριξη και του/της ζητούν με προφορικές οδηγίες να αναλάβει παιδί που έχει έγκριση παράλληλης στήριξης να προχωρεί στα παρακάτω:

1. Να ενημερώσει αμέσως το σωματείο και τους/τις εκπαιδευτικούς του σχολείου του
2. Να καταθέσει ένσταση αναφέροντας αναλυτικά το ζήτημα και να τη στείλει στα μέιλ της Α’ διεύθυνσης πρωτόκολλο, ΠΥΣΠΕ, εκπαιδευτικών θεμάτων, κίνηση

3. Σε καμία περίπτωση να μη δεχτεί να αναλάβει ως παράλληλη σε παιδί

Καλούμε τις/τους διευθυντές/ντριες:

1. Να ενημερώσουν το σωματείο

2. Να μην ασκήσουν καμία απολύτως πίεση στις/στους εκπαιδευτικούς και να μην παρανομήσουν 
Δε θα επιτρέψουμε να παραβιάζονται κατάφορα τα δικαιώματα των παιδιών με ειδικές ανάγκες και αναπηρίες. Να γίνει ΤΩΡΑ η β’ φάση προσλήψεων ώστε καλυφθούν πλήρως τα κενά της παράλληλης στήριξης!
Η πρόεδρος                                      Ο γραμματέας
                                     Τάσσου Δήμητρα                            Μαρούτας Γιάννης
